stanford-oval/wikipedia huggingface dataset:
ההסכם האנגלו-מצרי (1936)
ביטול ההסכם ואחרית דבר

באוקטובר 1951 הודיעה מצרים באופן חד צדדי על ביטול ההסכם. בשנת 1954, לאחר המהפכה המצרית ועלייתו לשלטון של גמאל עבד אל נאצר חתמו הצדדים על הסכם חדש שהסדיר באופן סופי את נסיגת כוחות בריטניה מאזור תעלת סואץ. נסיגת הכוחות הבריטיים הושלמה ב-18 ביולי 1956 וב-26 ביולי נאצר הכריז על הלאמת חברת תעלת סואץ. בעקבות צעד זה, בריטניה וצרפת השתלטו על תעלת סואץ במבצע מוסקטר, כחלק ממבצע קדש. בעקבות הלחימה, התקבלה החלטה של האומות המאוחדות על העברת תעלת סואץ לבעלות מצרים.
ראו גם

העסק הביש
הערות שוליים

1 2  חיים מסינג, אנציקלופדיה היסטורית של מדינות העולם, הוצאת עמיחי, 1966, עמ' 661
↑  חוזה אנגליה-מצרים נחתם, דבר, 27 באוגוסט 1936
1 2  יעקב שמעוני, מדינות ערב - פרקי היסטוריה מדינית, הוצאת עם עובד, 1994, עמ' 146
↑  ארה"ב וצרפת תומכות בבריטניה בהתנגדותה לביטול החד צדדי של החוזה עם מצרים, דבר, 11 באוקטובר 1951
הסבר ריק

הסבר ריק הוא כשל לוגי של מעגליות מסוג הסבר מעגלי בו מוצע הסבר, אך מנגנון הפעולה שלו אינו בעל משמעות ברורה לבד מהיותו "מה שמסביר את התופעה". הסתמכות על מונחים כמו "גורל", "טבע הדברים", או "כך זה קרה" אופיינית לכשל זה.
דוגמאות:
"סם הרדמה זה גורם לשינה בגלל השפעתו המרדימה."
"ישנם מינים שנכחדו משום שלא הצליחו לשרוד."
"אופטיקה היה תחום המתאר תופעות אופטיות, שמצידן מדגימות את עקרונות האופטיקה."
"קיום היקום מוסבר על ידי אלוהים - שמוגדר כסיבה הראשונה לקיום היקום."
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
הנפילה (קאמי)

| --- | --- |

עטיפת הספר
 מידע כללי
 מאת:  אלבר קאמי 
 שפת המקור:  צרפתית 
 סוגה:  רומן 
 מקום התרחשות:  אמסטרדם, פריז 
 הוצאה
 הוצאה:  הוצאת גלימאר 
 מקום הוצאה:  פריז 
 תאריך הוצאה:  1956 
 הוצאה בעברית
 הוצאה:  הוצאת הקיבוץ המאוחד
 תאריך:  1959 (צבי ארד) 2014 (עמנואל פינטו)
 תרגום:  כן
 
הנפילה (בצרפתית: La Chute) הוא רומן פילוסופי קצר של הסופר הצרפתי אלבר קאמי, אשר יצא לאור בשנת 1956. זהו הרומן הבדיוני האחרון שקאמי השלים בחייו.
הספר הוא מונולוג בעל כמה חלקים שהגיבור, ז'אן בטיסט קלמנס, מספר לזר שפגש זה עתה בבר באמסטרדם. אותו זר הוא צרפתי שהגיע גם הוא לעיר וז'אן בטיסט פונה אליו כ"בן ארצו". הוא מגולל באוזניו את סיפור חייו כעורך דין פריזאי מצליח שהפך ל"שופט בעל תשובה", אדם עשיר ומכובד שחווה התמוטטות, נפילה, וכעת נותר לו להביט על טעויות העבר ולהרהר במשמעותן.
הספר חג סביב מונחים פילוסופיים כגון - חירות ובדידות, זרות, מצבו של האדם בעידן המודרני, משמעות ואמת. הפילוסוף והסופר ז'אן-פול סארטר כתב על הספר: "זהו הספר הכי טוב והכי פחות מובן של קאמי".
הספר תורגם פעמיים לעברית. בשנת 1959 על ידי המתרגם צבי ארד, ובשנת 2014 על ידי המתרגם עמנואל פינטו. שני התרגומים פורסמו בהוצאת הקיבוץ המאוחד.
הספר עובד להצגת יחיד על ידי השחקן והבמאי ניקו ניתאי והיא הועלתה מעל 3,600 פעמים.
הערות שוליים

↑  מנחם מאוטנר, "אחריות" ו"אינטגריטי": בין "הנפילה" של אלבר קאמי לבין "השופט" של אספריל, באתר פורום עיוני משפט, אוניברסיטת תל אביב, כרך מ"ד
↑  http://t-karov.co.il/show.php?id=2408
| --- | --- |
בקרת זהויות :  NLI: 987007585856005171  BnF: cb119350580 (data)  GND: 4113202-6  LCCN: n80074688  NSK: 000468846  SUDOC: 027272923  VIAF: 183878065   WorldCat (עם VIAF): 183878065 
ערך זה הוא קצרמרבנושא ספרים. אתם מוזמנים לתרום לוויקיפדיה ו.
הט לו

| --- | --- |

 מידע כללי
 סוג:  ארמון 
 מיקום:  אפלדורן 
 מדינה:  הולנד 
 בעלים:  מדינה הולנדית 
 הקמה ובנייה
 תקופת הבנייה:  ?–1686
 תאריך פתיחה רשמי:  1686 
 אדריכל:  דניאל מארו 
 סגנון אדריכלי:  אדריכלות בארוק הולנדית 
 קואורדינטות:  52°14′03″N 5°56′45″E﻿ / ﻿52.234167°N 5.945833°E﻿ / 52.234167; 5.945833
 paleishetloo.nl
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניהט לו(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניהט לו
 
הֶט לוֹ (בהולנדית Het Loo, כלומר "החורש") הוא ארמון בקרבת העיר אפלדורן בהולנד, ששימש עד 1962 כמעונם של בני משפחת המלוכה ההולנדית. הבניין הבארוקי נבנה בשנים 1684-1686 עבור וילם השלישי, סטאדהאודר של הולנד ומאוחר יותר מלך אנגליה. לאחר שיפוץ ארוך, נפתח הארמון לקהל בשנת 1984 וכיום הוא מוזיאון ממלכתי.
המונאדו

| --- | --- |

 
 מאכלים
 סוג:  תבשיל חזיר 
 מוצא:  הפיליפינים 
 
המונאדו או המונאדה (בספרדית: Jamonado), הוא מאכל פיליפיני המורכב מבשר כבוש ומבושל ברוטב אננס מתוק.
מאפיינים

ההמונאדו הוא מאכל פופולרי במהלך חג המולד באזורי איי הפיליפינים שבהם נוהגים לגדל אננס. המונאדו הוא גם כינוי כללי למנות מלוחות במרינדה או מבושלת עם אננס בפיליפינים.
אטימולוגיה

השם המונאדו הוא האיות הטאגאלוגי של חמונאדו הספרדי, שפירושו "(הוכן) כמו חמון (שינקן)". עם זאת, אין לבלבל בין האמונאדו לבין חמון, אשר נהוג לבשל גם בפיליפינים בעונת חג המולד. המונאדו ידוע גם כאנדולסאדו (בספרדית: endulzado, "מתוק" או " מזוגג ") בחצי האי זמבואנגה .
המונאדו או המונאדה הוא גם כינוי בדיבור לגרסה המתוקה של נקניקיות longganisa הפיליפיניות (למעשה שמן longganisang hamonado).
תיאור

מנה זו היא בדרך כלל בשרית (על פי רוב נתחים שומניים של חזיר, אבל יכול להיות גם עוף או בקר) מושרה למשך הלילה ברוטב מתוק עשוי מיץ אננס, סוכר חום, רוטב סויה ותבלינים שונים. לאחר מכן מטגנים אותו במחבת עד שהבשר משחים. לאחר מכן הבשר מבושל בציר בתוספת נתחי אננס עד שהוא רך מאוד. המנה מוגשת על אורז לבן.
וריאציות של המנה לפעמים אינן כוללות תקופת כבישה, ובמקום זאת רק בישול איטי וארוך של החזיר עד שהוא רך מאוד, במיוחד כשמשתמשים בנתחים עם בשר קשה כמו פַּאטָה (שוק עם עצם של חזיר) או סינטה בקר. מיץ קלאמאנסי, גזר, צימוקים, חמוצים, לונגגניזה (סוג של צ'וריסו) ונקניקיות עשויים להתווסף גם למתכונים משפחתיים מסוימים. כמה גרסאות של המונאדו עשויות להיות מבושלות בסגנון אפריטדה, תוך שימוש ברוטב עגבניות או קטשופ בננה.
מנות דומות

המונאדו דומה ל-pininyahang manok, עוף מאודה עשוי עם אננס, אלא שהמאכל האחרון הזה אינו משתמש ברוטב סויה ומבושל בבסיס חלב.
ראו גם

הומבה (מנה)
טפה
טוקינו
הערות שוליים

↑  Don Philpott (2017). The World of Wine and Food: A Guide to Varieties, Tastes, History, and Pairings. Rowman & Littlefield. p. 449. ISBN 9781442268043.
↑  Maria Carmina Felipe (2013). "Stuffed Pork Braised in Pineapple Juice (Hamonado)".  In Angelo Comsti (ed.). From Our Table to Yours: A Collection of Filipino Heirloom Recipes & Family Memories. Marshall Cavendish International (Asia) Private Limited. p. 68. ISBN 9789814516907.
1 2  "12 Sumptuous dishes for Media Noche". Psst.ph. נבדק ב-5 בדצמבר 2018. {{cite web}}:  (עזרה)
↑  "Longanisa Recipe (Filipino sweet sausage)". Foxy Folksy. 26 בספטמבר 2014. נבדק ב-2 בפברואר 2018. {{cite web}}:  (עזרה)
↑  "Filipino Christmas Recipes: Pork Hamonado". Philippine Primer. נבדק ב-5 בדצמבר 2018. {{cite web}}:  (עזרה)
↑  "Hamonado Recipe". Yummy.ph. נבדק ב-5 בדצמבר 2018. {{cite web}}:  (עזרה)
↑  Merano, Vanjo. "Pork Hamonado Recipe". Panlasang Pinoy. נבדק ב-5 בדצמבר 2018. {{cite web}}:  (עזרה)
↑  "Pork Hamonado Filipino Recipe". Filipino Recipes Lutong Pinoy. נבדק ב-5 בדצמבר 2018. {{cite web}}:  (עזרה)
↑  "Family's Favorite Pork Hamonado!!". Atbp.ph. 26 ביוני 2016. נבדק ב-5 בדצמבר 2018. {{cite web}}:  (עזרה)
↑  "asy Pork Hamonado Recipe using Pork Belly". Foxy Folksy. 7 באוגוסט 2016. נבדק ב-5 בדצמבר 2018. {{cite web}}:  (עזרה)
↑  "Pork Hamonado". Atbp.ph. 11 ביוני 2016. נבדק ב-5 בדצמבר 2018. {{cite web}}:  (עזרה)
↑  "Beef Morcon with Hamonado Sauce". Atbp.ph. 26 ביוני 2016. נבדק ב-5 בדצמבר 2018. {{cite web}}:  (עזרה)
↑  "Pininyahang Manok (Pineapple Chicken)". PinoyWay. נבדק ב-13 בדצמבר 2018. {{cite web}}:  (עזרה)
↑  "RECIPE: Pininyahang Manok". ABS-CBN News. 7 בפברואר 2018. נבדק ב-13 בדצמבר 2018. {{cite news}}:  (עזרה)
המונאדו חזיר מבית Bulacan עם נקניקיות וכוכב אניס
היסטוריה של אנגליה

תולדות ההיסטוריה של אנגליה הם תולדות האי מתחילת ההתיישבות האנושית בו בעת העתיקה, והמשכם בימי הביניים והעת החדשה.
בעת העתיקה

אנגליה הייתה מיושבת כנראה כבר לפני כ-50,000 שנים, אף על פי שעידני קרח חוזרים ונשנים גרמו לתקופות מספר בהן רובה לא היה ניתן להתיישבות.
הרישום הראשון של בריטניה ותושביה נכתב בידי הנווט היווני פיתיאס, ששט לאורך חופי בריטניה בסביבות 325 לפני הספירה. עם זאת, תושבי האי עסקו במסחר ובקשרים תרבותיים עשירים עם שאר אירופה מאז התקופה הנאוליתית, בעיקר בייצוא בדיל.
הציידים והמלקטים של תקופת האבן פינו את הדרך לחקלאים ויישובי קבע. תרבות מגלית מתקדמת נוצרה במערב אנגליה לפני כ-4,000 שנה. לאחר 1,500 שנים ירשו אותה שבטים קלטים שהיגרו ממערב אירופה, בעיקר מצרפת. שבטים אלו כמכלול נודעו כ"בריטונים", השם שניתן להם על ידי סוחרים פיניקים - עדות לאופן בו גם בימים מוקדמים אלו האי היה חלק מתרבות הסחר ביבשת אירופה.
הבריטונים היו בעלי השפעה במאורעות השונים ביבשת וחלק מהם התגייסו בתור שכירי חרב לצבאות הגאלים בימי מלחמת גאליה כנגד הרפובליקה הרומית בראשותו של יוליוס קיסר. במטרה להאדיר את שמו פלש יוליוס קיסר פעמיים לאי בשנת 55 לפנה"ס ובשנת 54 לפנה"ס, תוך כדי שהוא משתמש בתמיכה שהעניקו הבריטונים לגאלים כתירוץ משפטי נוח. בסופו של דבר, נוכח איתני הטבע וההתנגדות הבריטונית נסוג בחזרה לגאליה. הקיסר קלאודיוס עשה ניסיון שני לפלוש לבריטניה בשנת 43, הפעם ניסיון זה צלח ובריטניה הפכה לפרובינקיה רומית.
כל החלק הדרומי של האי (שגבולותיו זהים בערך לאלו של האזורים המזוהים כיום כאנגליה ויילס), הפך למושבה רומאית משגשגת. המושבה ננטשה על ידי הרומאים במאה ה-5, כאשר האימפריה הנחלשת משכה את לגיונותיה כדי להגן על גבולות היבשת.
ללא עזרת הצבא הרומאי, בריטניה הרומאית לא יכלה להתנגד למשך זמן רב לפלישות השבטים הגרמנים במאות ה-5 וה-6. השבטים הגרמנים (האנגלים, הסקסים והיוטים) הביאו עמם תרבות חדשה ואת שפתם ובכך דחפו את שלטון הבריטים-רומאים לעבר ויילס של ימינו והאזורים המערביים ביותר של אנגליה (בעיקר קורנוול וקאמבריה). חלק מהבריטונים חצו את תעלת למאנש לעבר צרפת, לאזור בריטני של ימינו, ובכך נתנו לו את שמו ושפתו (ברטונית). אבל רבים מהבריטים-רומים נותרו באנגליה ונטמעו באזורים האנגלים החדשים.
הכיבוש האנגלו-סקסי בבריטניה הקלטית

ממצאים ארכאולוגיים מעידים כי ממלכות אנגלו-סקסוניות הוקמו בקנט, ססקס, מידלאסקס, אסקס, מזרח אנגליה, לינדסי, דיירה והאי ויט, בחלק המאוחר של המאה ה-5.
התנגדות בריטית-קלטית מאורגנת, שהונהגה לראשונה בידי אמברוסיוס אורליאנוס, ומאוחר יותר אולי בידי המלך ארתור הגיעה לשיאה בקרב מונס בדוניכוס. הקרב עזר בהדיפת הסקסונים, ואולי נתן השראה להיווצרות האגדות המאוחרות על המלך ארתור.
מצבה של בריטניה עד לשנת 590 היה יציב יחסית, ב־120 השנים הקודמות הוסיפו האנגלו-סקסים רק את גלוקשייר, וילטסשייר, בדפורדשייר ובאקינגהמשייר לשטחים בהם שלטו באופן יציב. אך עקב רצח המלך אוריאן בידי מתחריו השליטה האנגלו-סקסית התרחבה על מרבית אנגליה, לאורך 70 השנים הקרובות. אולי כזיכרון למאורעות אלו המילה הוולשית לאנגליה היא "לּוׂאֶגִיר", משמע "האדמות האבודות".
תהליך ההגירה הסקסונית לאנגליה מכונה "הפלישה הסקסונית", אולם שם זה אינו הולם את התופעה. עמים אחרים כאנגלים, יוטים, פריסים ואולי פרנקים, השתתפו בכיבוש. השבטים השונים הקימו כמות נכבדת של ממלכות, שמאוחר יותר התאחדו ליצור שבע ממלכות ראשיות, שזכו לכינוי ההפטרכיה.
עם התפתחות תרבותם של היוטים, הסקסונים והאנגלים, נוצרו מדינות אשר החלו להתאחד ביניהן. מעת לעת במשך תקופה זו אחד ממלכי הסקסונים הצליח להשתלט על כל או רוב תושבי אנגליה, על כן קשה לזהות את הזמן המדויק, שבו אוחד האזור לממלכת אנגליה. במובן מסוים, אחדות אמיתית הושגה בתגובה לפלישות הויקינגים מדנמרק אשר כבשו את החלק המזרחי של אנגליה במאה ה-8. אגברט מלך וסקס מוזכר לרוב כמלך הראשון של כל האנגלים, אם כי התואר "מלך אנגליה" אומץ לראשונה רק שני דורות לאחר מכן, על ידי אלפרד הגדול, שמלך בין השנים 871–879.
המורשת העיקרית שנותרה מהאזורים, בהם שפת הבריטונים שלטה, היא שמות המקומות. רבים משמות אלו באנגליה (ובאופן פחות בולט - גם בסקוטלנד) באו למעשה משמות בריטים-קלטים-רומאיים, כולל לונדון, דאמברטון, יורק, דורצ'סטר, דובר, קולצ'סטר ומנצ'סטר.
בתקופה האחרונה, גרסו מספר היסטוריונים כי לנוכח היעדר ממצאים ארכאולוגיים המעידים על פלישה אלימה, יש לקבוע כי הייתה זו כנראה הגירה שלווה, שהביאה להתבוללות אתנית והשפעת התרבות האנגלו-סקסית על יושבי אנגליה.
אנגליה בימי הביניים

ויליאם הכובש והנורמנים כבשו את הממלכה הקיימת של אנגליה בשנת 1066 והקימו מערכת שלטונית ומערכת אצולה אנגלו-נורמנית. הם שלטו כמושלים ובעלי האדמות של פשוטי העם האנגלים. אצולה זו שימרה שימוש בשפה צרפתית מוקדמת, אך הבדלי התרבויות והשפה נמחקו במהלך ימי הביניים.
האנגלית העתיקה נותרה כשפה המדוברת על ידי פשוטי העם, אך לשפה האנגלית חדרו מילים בצרפתית, שהייתה מדוברת על ידי הלורדים הנורמנים, תהליך שינוי שיצר את האנגלית התיכונה.
אנגליה נכנסה לעימותים חוזרים ונשנים עם ויילס, שהייתה באותה עת נסיכות עצמאית, ועם סקוטלנד, שהייתה ממלכה עצמאית. שליטיה של אנגליה רצו להרחיב את ההשפעה הנורמנית על כל האי הבריטי. כיבוש ויילס הושלם במאה ה-13, כאשר האזור סופח לאנגליה והפך בהדרגה להיות חלק מהממלכה ברוב המשמעויות, אם כי בתקופה המודרנית נהוג לחשוב על בני האזור כעל אומה נפרדת (ומיוצגת באופן נפרד באירועי תרבות, כגון ספורט). הכוח הנורמני בסקוטלנד עבר עליות ומורדות במהלך השנים והסקוטים הצליחו להשאיר בידם מידה כלשהי של עצמאות, למרות מלחמות חוזרות עם האנגלים. על אף שבסופו של דבר אנגליה הייתה מעצמה צבאית בינונית בלבד, היא הפכה לאחת המדינות העשירות ביותר באירופה של ימי הביניים, בעיקר עקב שליטתה בשוק הצמר.
אנגליה בתקופת טיודור

בית טיודור היה בית המלוכה באנגליה בשנים 1485–1603. המלכים מבית טיודור הרחיבו את שלטון הכתר על חשבון האצולה, שנידלדלה במלחמות השושנים, ועל חשבון הכנסייה, שנשתעבדה למלוכה בעקבות הרפורמציה.
הם נשענו על הבורגנות העולה והאצולה הזעירה, שכוחם השתקף בפרלמנט ובפקידות. במדיניות החוץ, נטשו את שאיפות ההתפשטות באירופה, ושאפו לשמור על איזון הכוחות ביבשת זו ולפתח את עצמתה הימית של אנגליה.
המהפכה התעשייתית

החברה האנגלית עברה תמורות ותהפוכות בסוף המאה ה-18 ותחילת המאה ה-19, עם מיכון ותיעוש החברה החקלאית שהייתה קיימת עד כה - המהפכה התעשייתית. חלק ניכר מכוח האדם החקלאי נעקר מהכפר ועבר למרכזים העירוניים הגדולים, לעבודה במפעלים מבוססי קיטור, שפגעו בבתי המלאכה הקטנים שהיו קיימים קודם לכן - עם היקף גדול יותר של ייצור, בעזרת הטכנולוגיות החדשות. לא כל העובדים תמכו בתיעוש והיו כאלה אשר איימו להשבית או לחבל במכונות. זרם זה היה ידוע כלודיטים. העלייה בצפיפות האוכלוסין באזורים עירוניים, ללא תשתית מספקת, גרמה לעלייה בתמותת תינוקות וילדים קטנים (עד כדי כך שבבתי ספר של יום ראשון לילדים מתחת לגיל התעסוקה - כלומר בני 5–6 - הייתה קרן לטובת מימון הלוויות לחברים לספסל הלימודים שנפטרו), כמו גם בפשיעה ובמחסור חברתי.
היסטוריה חדשה

אנגליה וסקוטלנד היו קיימות כישויות עצמאיות מהמאה ה-10. ויילס אוחדה לתוך אנגליה בהסכמים שנחתמו בשנים 1284 ו-1536 לאחר תבוסות צבאיות. עקב קשרי נישואין החל משנת 1603 שלט אותו מלך גם בסקוטלנד וגם באנגליה, עד שלבסוף הן אוחדו ב-1 במאי 1707 לממלכה אחת, "ממלכת בריטניה הגדולה". בשלב זה אוחד כל האי הבריטי תחת אותו שלטון.
בשנים שקדמו לאיחוד עברה אנגליה מהפכה דתית בימיו של הנרי השמיני (1491-1547). לאחר שהאפיפיור סירב לבקשתו לבטל את אחת מחתונותיו, הוא הקים את הכנסייה האנגליקנית שמיגרה את הנצרות הקתולית מבריטניה והפכה אותה לפרוטסטנטית.
לאחר שנים של השפעה אנגלית כבדה על אירלנד היא אוחדה לתוך הממלכה המאוחדת בשנת 1801. כתוצאה מכך נקראה הממלכה: "הממלכה המאוחדת של בריטניה הגדולה ואירלנד".
ראו גם

הממלכות שהרכיבו את הממלכה המאוחדת
אילן היוחסין של בית טיודור
הטא

| ͱ Ͱ הטא |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
הטא (אות גדולה: Ͱ, אות קטנה: ͱ) היא אות באלפבית היווני.
הגייה

מקורה של האות הטא באות הפיניקית שממנה התגלגלה גם האות העברית חי"ת. ההגייה הראשונית שלה הייתה כפי הנראה עיצור חוכך סדקי, מקביל לה"א בעברית. על כל פנים, דיאלקטים יווניים רבים איבדו את הצליל הזה בשלב מוקדם. בדיאלקטים ששמרו על הצליל ה"א פותחו דרכים גרפיות שונות לייצג את העיצור בכתב; בין השאר, נוצרה אות הנראית כמחצית השמאלית של הטא גדולה (), שנהגתה כה"א עברית והתעתיק שלה לכתב לטיני הוא h. אות זו מכונה לעיתים "הֶטָא"; ייתכן שממנה התפתח הסימן הדיאקריטי ששימש לצין נישוף, ושמתועתק גם הוא ללטינית כ-h.
היפר-פראתיירואידיזם ראשוני

| --- | --- |

בלוטת התריס ובלוטת יותרת התריס
 תחום:  אנדוקרינולוגיה 
 קישורים ומאגרי מידע
 eMedicine:  article/127351 
 DiseasesDB:  6283
 MeSH:  D049950
 סיווגים
 ICD-10:  E21.0
 ICD-11:  5A51.0 
 
היפר-פראתיירואידיזם ראשוני (באנגלית: Primary Hyperparathyroidism) הוא מצב פתולוגי, בו הפרשת יתר שלהורמון ה- PTH מבלוטת יותרת התריס) גורמת לתופעות של היפרקלצמיה (והיפופוספטמיה). זוהי הסיבה השכיחה ביותר להיפרקלצמיה אצל חולים שאינם מאושפזים. ההיארעות השנתית המשוערת של המחלה באוכלוסייה הבוגרת בארצות הברית היא כ-1:1000, כאשר השכיחות עולה עם הגיל, ויש יותר נשים לעומת גברים אשר קיים בהן היפר-פראתיירואידיזם ראשוני.
סיבות להיפרפראתיירואידיזם ראשוני

הסיבות להפרשה מוגברת של הורמון ה-PTH יכולות להיות:
אדנומה יחידה- מהווה כ- 85% מהמקרים. האדנומה היא גידול שפיר, הממוקם בדרך כלל בבלוטות התחתונות של הפאראתיירואיד. לפעמים קיימות אדנומות במיקומים אחרים- בתימוס, מאחורי הוושט, בבלוטת התריס. לרוב משקל האדנומות נע בין 0.5-5 גרם.
היפרפלזיה של כל 4 הבלוטות: מהווה כ- 15% מהמקרים, לעיתים מדובר בחלק מתסמונת משפחתית (ראה בהמשך) או כתוצאה מאי ספיקת כליות.
קרצינומה - נדיר יחסית, פחות מ-0.5% מהמקרים. אם בבדיקה היסטולוגית יש ריבוי של מיטוזות ופיברוזיס, ניתן לחשוד בקרצינומה.
סיבות להיפרפראתיירואידיזם ראשוני > תסמונות משפחתיות

תסמונות משפחתיות הקשורות להיפרפראתיירואידיזם ראשוני או היפרפראתיירואידיזם ראשוני משפחתי הם מספר תסמונות שבהן קיימת מוטציה בגנים שונים כגון MENIN, RET, המביאים ליצירת גידולים בפראתיירואיד, הגורמים להיפר-פראתיירואידיזם, בנוסף על גידולים באיברים נוספים:
תסמונת MEN1- זוהי תסמונת משפחתית שבה קיימת מוטציה על הגן MENIN. בתסמונת זו מתפתח גידול בפראתיירואיד, בלוטת יותרת המוח והלבלב.
תסמונת MEN2A- זוהי תסמונת שבה יש הפעלה של פרוטואונקוגן- RET, כאשר הגן המוטנט גורם להפעלה מתמדת של הקולטן. בתסמונת זו מתפתחת קרצינומה מדולרית של בלוטת התריס, פאוכרומוציטומה, והיפרפראתיירואידיזם.
תסמונת HPT-JT: או hyperparathyroidism jaw tumor syndrome: זוהי תסמונת נדירה, בה ההיפרפראתירואידיזם מלווה בגידולים פיברוטיים בלסת, גידולים בכליה וברחם, יחד עם שיעור גבוה (10%) של קרצינומה בפראתיירואיד.
תסמונת FHH- Familial Hypocalciuric Hypercalcemia: זוהי תסמונת תורשתית נוספת בה יש תפקוד לקוי של הקולטן לסידן. הקולטן פגום בבלוטות הפראתיירואיד ובכליה, ונדרשת רמה גבוהה מהרגיל של סידן כדי לדכא את הפרשת ה- PTH. לרוב מחלה זו אינה דורשת טיפול, והיא א-סימפטומטית, אינה כוללת תסמינים קליניים קשים. בדיקות המעבדה יצביעו דווקא על רמה מופחתת יחסית של סידן בשתן בהשוואה להיפרפראתיירואידיזם רגיל, וזוהי הדרך לאבחן בין היפרפראתיירואידיזם ראשוני קלאסי, לבין תסמונת זו. עם זאת, כאשר יש איבוד מוחלט של הקולטן לסידן, מדובר בהיפרקלצמיה חמורה המופיעה אצל ילודים (לרוב כתוצאה מנישואי קרובים) והקרויה NSHPT. (neonatal severe hyperparathyroidism). תמונת ראי של מחלת FHH, המאופיינת בהיפוקלצמיה, היא קיום של מוטציה הגורם להפעלת יתר של הקולטן לסידן וכתוצאה מכך דיכוי הפרשה של PTH.
מחלות גנטיות אחרות: מחלת Jansen's- זוהי היפרקלצמיה עקב הפעלת הקולטן ל- PTH- מוטציה בקולטן גורמת להפעלתו המתמדת ללא צורך בקשירה של ליגנד. הקולטן ל- PTH נקרא PTH-1R והוא אחראי לקשירה של ההורמון PTH בתא המטרה. לאחר קשירה של ההורמון לקולטן זה, חל שינוי מבני בקולטן ויש תגובה תאית בשני מסלולים, מסלול דומיננטי שבו יש עליה ברמת ה- CAMP בתא, ומסלול נוסף שבו יש הפעלה של פרוטאין קינאז C. לרוב קולטן זה מבוטא בעיקר ברקמת הכליה ובשלד. הפעלתו הלא מבוקרת של הקולטן תביא למומי שלד מרובים, לפגיעה בהתפתחות ולגמדות כתוצאה מתהליכי ספיגת עצם מוגברים. בבדיקות מעבדה ניתן לראות היפרקלצמיה (כתוצאה משחרור מוגבר של סידן לדם), היפופוספאטמיה- רמה נמוכה של זרחן בדם (כתוצאה מהפרשה מוגברת של זרחן בכליה), ו- PTH נמוך (עקב רמות גבוהות של סידן בדם).
הסתמנות קלינית ובדיקות מעבדה

ההסתמנות הקלינית של היפרפראתיירואידיזם ראשוני כוללת בין היתר ספיגה מופרזת של העצם כתוצאה מפעילותו של ההורמון PTH על העצם, אוסטאופורוזיס, ומחלת שלד בשם אוסטאיטיס פיברוזה ציסטיקה- אשר נדירה בימינו ותוארה ב-1891 לראשונה. כמו כן, החולים מתלוננים על עייפות וחולשה. 
בדיקות המעבדה יצביעו במרבית המקרים על היפרקלצמיה (80%) כתוצאה מרמה מוגברת של ההורמון PTH. בחלק מהמקרים (30%) תהיה היפופופסטמיה, היות ש- PTH גורם להפרשה מוגברת של זרחן בשתן. כתוצאה מהרמה הגבוהה של PTH ניתן יהיה לצפות בחלק מהמקרים (כ- 30%) גם לרמה גבוהה של קלציטריול, ולעודף סידן בשתן- היפרקלציאוריה. לעיתים ניתן לצפות לרמה נורמלית של סידן בדם אצל חלק מהחולים- בכמחצית מהמקרים הללו הסידן הכללי תקין, אולם הסידן היוני מוגבר עקב רמה נמוכה של אלבומין.
טיפול בהיפרפראתיירואידיזם ראשוני

ניתן לטפל במספר דרכים:
ניתוח להסרת הפראתיירואיד: בעיקר כאשר קיימים סיבוכים נוספים למחלה. שיעור ההצלחה נחשב גבוה יחסית (95%). כאשר לחולים אין תסמינים קליניים (א-סימפטומטיים) נשאלת השאלה האם לנתח ותחת אילו קריטריונים. לרוב מקובל לנתח כאשר רמת הסידן עולה על תחום מסוים, ופינוי הקריאטינין מהגוף נמוך יחסית, יחד עם מדד נמוך של צפיפות עצם. לאחר הניתוח (הנקרא גם parathyoidectomy) יכולה להיווצר היפוקלצמיה, כתוצאה מפגיעה זמנית בבלוטות הבריאות, או דיכוי זמני שלהן עקב ההיפרקלצמיה הממושכת. בדרך כלל מצב זה חולף תוך שבוע מתום הניתוח. היפוקלצמיה יכולה להיווצר לאחר הניתוח במנגנון נוסף, המאופיין ברמות גבוהות של PTH והנקרא hungry bone: לרוב אצל חולים קשישים, עם עדות למחלת עצם פעילה טרם הניתוח. במצב זה, כתוצאה מסילוק הבלוטה החולה (לרוב, האדנומה), קיימת בנייה נמרצת של עצם וצפיפות העצם עולה במהירות בחודשים הראשונים לאחר הניתוח- רמת הסידן עלולה לרדת מתחת לנורמה.
טיפול על ידי תכשירים קלצימימטיים- אלו הם תכשירים אשר מחקים את פעילות הסידן, (כגון cinacalcet) נקשרים לקולטן לסידן ובאופן זה "מאותתים" לגוף על העלאה כביכול של רמת הסידן. כתוצאה מכך, מדוכאת ההפרשה של ההורמון PTH, אשר מופרש במצבים של מחסור בסידן. טיפול נוסף- למשל, על ידי אנלוגים של קלציטריול, הגורמים לדיכוי של שגשוג תאי הפרתיירואיד, השריית יצור נוגדנים ל- PTH.
המונומנט הלאומי דינוזאור

| --- | --- |

 מידע כללי
 תאריך הקמה:  4 באוקטובר 1915
 מבקרים בשנה:  360,584 (נכון ל־2005)
 גוף מנהל:  שירות הפארקים של ארצות הברית
 נתונים ומידות
 שטח:  853.26 קמ"ר
 מיקום
 מדינה:  קולורדו ויוטה, ארצות הברית
 מיקום:  Uintah County, מחוז מופאט 
 קואורדינטות:  40°26′29″N 109°18′04″W﻿ / ﻿40.44139°N 109.30111°W﻿ / 40.44139; -109.30111
 http://www.nps.gov/dino/index.htm
  (למפת מערב ארצות הברית מוגדלת) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט המונומנט הלאומי דינוזאור(למפת מערב ארצות הברית רגילה) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט המונומנט הלאומי דינוזאור(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.המונומנט הלאומי דינוזאור(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.המונומנט הלאומי דינוזאור
 
קיר סלע במונומנט הלאומי דינוזאור, צולם במהלך סיור מאורגן
המונומנט הלאומי דינוזאור (באנגלית: Dinosaur National Monument) הוא אתר טבע מוגן מהסוג מונומנט לאומי של ארצות הברית השוכן למרגלות המורדות הדרומיים מזרחיים של הרי יואינטה, רכס בהרי הרוקי, על הגבול בין המדינות קולורדו ויוטה, במפגש הנהרות גרין וימפה (Yampa River). המונומנט הלאומי משתרע על שטח של 853.26 קילומטרים רבועים, שרובו נמצא בתחומי מחוז מופאט (Moffat County) בקולורדו, אם כי "מחצבת דינוזאור" (40°26′29″N 109°18′04″W﻿ / ﻿40.44139°N 109.30111°W﻿ / 40.44139; -109.30111), שבקרבתה נתגלו המאובנים לראשונה, וסביבה הוקם המונומנט הלאומי בתחילה, שוכנת ביוטה, צפונית לעיירה ג'נסן (Jensen).
המונומנט הלאומי דינוזאור משתרע על אזור מדברי נרחב בצפון-מערב קולורדו ובצפון-מזרח יוטה. האזור הוא טיפוסי ל"מדבר גבוה". חם מאוד בקיץ, הטמפרטורות הממוצעות בקיץ עולות מעל ל-30°C, וקר מאוד בחורף, הטמפרטורות יכולות לצנוח מתחת ל-10°C-. שלג יורד כל חורף, אבל הוא נמס במהירות באקלים היבש של אזורים אלו. כמות המשקעים השנתית נמוכה, סביב 250 מילימטרים בשנה.
היישובים הקרובים ביותר הם ורנל (Vernal) ביוטה ודיינוסור (Dinosaur) בקולורדו. בפארק זה נמצאו מאובנים של דינוזאורים, כולל אלוזאורוס, אבידוזאורוס (גולגולת כמעט שלמה, לסת תחתונה וארבע חוליות הצוואר הראשונות של הממצא מספר DINO 16488 שנמצא בפארק בבסיס פרט מוסאנטושט (Mussentuchit Member) של תצורת הר סידר (Cedar Mountain Formation) ששימש מקור לתיאור המין) וזאורופודים בעלי צוואר וזנב ארוכים. המקום הוכרז כמונומנט לאומי ב-4 באוקטובר 1915.
היסטוריה > היסטוריה גאולוגית

שכבות הסלע שבו נמצאו המאובנים הן שכבות של סלעי משקע של אבן חול וקונגלומרט המכונים "תצורת מוריסון" (Morrison Formation). הן נוצרו ממשקעים של סחף על קרקעית נהר קדום. מתור היורה, לפני כ-150 מיליון שנים. הדינוזאורים וחיות קדומות אחרות נסחפו ככל הנראה בשיטפונות ונקברו בקרקעית הנהר.
ערימת המשקעים נקברה, עברה הסתלעות והפכה לסלע מוצק. שכבות הסלע התרוממו בשיפוע עד לזווית הנוכחית שלהן בהשפעת הכוחות בוני ההרים שיצרו גם את הרי יואינטה. הסחיפה המתמשכת מאז חשפה את השכבות לפני השטח ואפשרה לפלאונטולוגים לגלות את המאובנים.